Ана Мария Навалес
Сега сълза е хоризонтът само…

Превод от испански: Рада Панчовска, —

chitanka.info

Сега сълза е хоризонтът само

и корабът смъртта си сред скалите дири.

Скачат ками из водата

като нощен трепет в паметта,

но още удържаш в отворената си ръка

ветрило от светлина, една чучулига,

дръзки песни, изплъзващи се от времето.

Дъжд от тръни отвъд очите ти,

нищо, което да извести брега на другите морета,

тайни реки, рибите, блясващи мигом

и оставящи вълните да погълнат светлината им.

До окрайнините на твоя жасминов блян,

до оголената ти кула от рози и устни

достигат пълнолетието и хладът на отсъстващото ти тяло.

Навярно няма повече път за пътуването ти.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.